NaiveNeuron/SloPal huggingface dataset:
Dostál, Ondrej, poslanec NR SR (2016-04-26):
Vážená pani ministerka, ja súhlasím s vaším presvedčením, že v boji proti korupcii je potrebné zužovať priestor pre korupciu, a myslím si, že sa to nebije s tým, že sa prijmú účinné opatrenia na to, aby orgány činné v trestnom konaní konali tak, ako konať majú. Ale je dôležité nastavovať pravidlá, zefektívňovať kontrolu, zvyšovať mieru transparentnosti, s tým všetkým súhlasím, ale tým najúčinnejším zúžením priestoru pre korupciu je obmedzovanie úlohy štátu, znižovanie rozsahu štátneho vlastníctva, štátnych regulácií, rozhodovania štátnych úradníkov. A to, žiaľ, táto vláda robiť nijako výrazne nebude. Sama ste povedali, že v tom vládnom programe je oveľa viac etatizmu, ako by ste si aj vy predstavovali, tak, bohužiaľ, toto najúčinnejšie opatrenie na zužovanie, alebo teda na zužovanie priestoru pre korupciu sa, žiaľ, realizovať v najbližších štyroch rokoch nebude. Vyjadrím sa aj ku konkrétnosti. Ja vítam, že v návrhu je alebo v programovom vyhlásení je zámer predĺžiť zverejňovanie zmlúv z 5 na 10 rokov, možno by bolo lepšie na 20, na 50 alebo navždy, tam nie je technický problém, ale ide to správnym smerom. Ale hovorili sme o tom aj na výbore, ja vidím v zákone o slobodnom prístupe k informáciám oveľa viac vecí, ktoré by si žiadali zmenu a ktoré je možné zmeniť tak, aby bol priestor pre transparentnosť zväčšený a aby sa ten priestor pre korupciu ešte viac obmedzil. Bola pripravená veľká novela za predchádzajúcej vlády, boli vznesené pripomienky zo strany mimovládnych organizácií a možno aj to, že ako vláda pristúpi k tej zmene, či sa obmedzí iba na ten počet rokov, ukáže, akú má vôľu zužovať priestor pre korupciu.
Bugár, Béla, podpredseda NR SR (2011-07-11):
Pán poslanec Pado.
Hort, Milan, podpredseda NR SR (2011-12-01):
Pani Vaľová, nech sa páči.
J. Baška, minister obrany SR: (2009-10-27):
Návrhom zákona sa zosúlaďuje platné znenie zákona o obrane so zákonom o ochrane osobných údajov, rozširuje sa pôsobnosť územných vojenských správ o doplňovanie ozbrojených síl občanmi a vedenie ich evidencie a dopĺňa sa inštitút vyvlastnenia o možnosť vyvlastňovania vo verejnom záujme na účely obrany aj v stave bezpečnosti. Súčasťou predkladaného návrhu zákona je novela zákona o brannej povinnosti, v ktorej sa navrhuje ustanoviť pre Slovenskú informačnú službu výnimky z povinnosti oznamovať územným vojenským správam vznik a zánik služobného pomeru svojich príslušníkov z dôvodu utajenia služobného pomeru a počtu príslušníkov Slovenskej informačnej služby. V súvislosti so zmenami a doplneniami zákona o brannej povinnosti sa navrhujú aj zmeny a doplnenia zákona o alternatívnej službe v čase vojny a vojnového stavu. Návrh zákona bol prerokovaný vo výbore pre obranu a bezpečnosť, v ústavnoprávnom výbore, vo výbore pre verejnú správu a regionálny rozvoj, vo výbore pre ľudské práva, národnosti a postavenie žien a nakoniec vo výbore pre financie, rozpočet a menu. S pozmeňujúcimi návrhmi a pripomienkami uvedenými v spoločnej správe výborov súhlasím. Vážená pani podpredsedníčka, vážené panie poslankyne, poslanci, chcem vás požiadať, aby ste predložený návrh zákona postúpili do tretieho čítania. Ďakujem za pozornosť.
Zemanová, Anna, poslankyňa NR SR (2019-05-17):
Ďakujem pekne za reakciu. Áno, je to presne tak. Ale ja by som chcela aj ľuďom vydať signál, že zase úplne nemusíme byť v depresiách. Príroda je naozaj veľmi silná. A keď jej budeme načúvať a nepôjdeme proti prírodným procesom, tak je v našich silách našu planétu zachrániť. Samozrejme, je potrebné urobiť aj realizačné kroky za tie škody, ktoré človek reálne napáchal. Napríklad ktoré napáchal v súvislosti so znečistením najväčšej zásobárne pitnej vody Žitného ostrova. A to je niečo, čo nevidíme, pretože je to v podzemí, ale je to čosi, čo životne všetci potrebujeme. Ten toxický koktail, ktorý sa napríklad šíri do podzemnej vody Žitného ostrova, je témou podľa mňa na Bezpečnostnú radu Slovenska. Slovenský ochranársky snem ako zoskupenie vážených ochranárov upozorňovalo a žiadalo, aby sa aj Bezpečnostná rada zapodievala takouto, touto situáciou. A nepadlo to na úrodnú pôdu. Aj tam vidno, že naozaj si vláda Slovenskej republiky neuvedomuje závažnosť týchto negatívnych javov. A je potrebné, aby viacej počúvala vedcov, viacej počúvala aj ľudí, ktorí poukazujú a oprávnene sa obávajú o svoju budúcnosť. Ale my sme tu tí, ktorí musíme dať jasný signál, že teda ideme bojovať s týmito neduhmi a že nebudeme strkať hlavu do piesku a tváriť sa, že niečo nevidíme len zato, že to nemonitorujeme, len zato, že niečo strkáme pod koberec a tvárime sa, že to neexistuje.
Benčík, Ján, poslanec NR SR (2020-07-15):
... Ten podobnému falošnému krasorečníkovi povedal túto vetu: „Tieto slová mi vo vašich ústach pripomínajú perlu na záchodovej doske.“
Mihál, Jozef, poslanec NR SR (2012-08-08):
Ďakujem pekne. Dovolím si reagovať a doplniť vystúpenie pána kolegu Freša. V úvode hovoril o tom, že to, čo tu prezentuje pán premiér v posledných dňoch, kde porovnáva výkonnosť, respektíve budúce dôchodky z prvého a druhého piliera, je jednoducho nekorektné, neférové a nepoctivé voči ľuďom. Hovoriť v roku 2012 o tom, aké budú dôchodky v roku 2015, jednoducho nie je korektné, pretože nevieme nikto povedať, ako sa za tie tri roky ešte budú veci vyvíjať. V prvom rade chcem povedať to, že ak sa niekto odvoláva na sedem zlých rokov v dôchodkovom sporení, na to, že tie výnosy boli nízke, chcem pripomenúť, že situácia sa mení. Mení sa najmä preto, lebo legislatívne zmeny, ktoré sme prijali za vlády Ivety Radičovej, ktoré sa týkali druhého piliera, boli veľmi pozitívne a v týchto dňoch zažívame to, že tie výnosy sú naozaj iné, ako boli po takzvanej Madejovej novele. Stačí si pozrieť webovú stránku Národnej banky Slovenska, príslušnú sekciu, stačí si kliknúť na to, aký je tam vývoj. A zistíte, že napríklad indexový fond istej nemenovanej správcovskej spoločnosti bol za štyri mesiace zhodnotený o 6 percent. To je v prepočte o 18 percent na ročnej báze. Čiže tie výnosy nám narastajú. Na druhej strane, pokiaľ ide o prvý pilier, táto samotná schôdza a zákon, ktorý prejednávame, je dôkazom, jasným dôkazom toho, že nemožno hovoriť o tom, čo bude v prvom pilieri na základe doterajších pravidiel, pretože jednoznačne priemerný osobný mzdový bod sa má znižovať, u nadpriemerne zarábajúcich má sa zhoršovať valori... (Prerušenie vystúpenia časomerom.)
Kalmárová, Viera, poslankyňa NR SR (2024-01-12):
Ďakujem pekne za slovo. Bol to naozaj výborný príspevok. Mňa zaujal ten grécky prípad, tie detaily, a tie hovoria za všetko. Ale k čomu sa chcem vyjadriť? Ja neviem, koľkokrát sme vyzývali poslancov koalície, aby sa zapájali do debaty nielen pri tomto zákone, ale teraz teda budem hovoriť o tomto, to je len jedna časť problému. Myslela som si však, a dodávam teda, že úplne chybne som si to myslela, že polemiku s pani prezidentkou si koalícia nenechá ujsť a hovorím, bola to chyba. Ale neviem, či si všetci uvedomujú, čoho je toto, táto ignorácia symptómom. Totiž mne sa začína zdať, že Slovensko je tranzitívnou krajinou, ktorá sa vzďaľuje od demokracie a smeruje k autoritatívnemu režimu, kde sa rozhoduje mocensky. Veď ten nedávny výrok Roberta Fica o tom svedčí. A skúsim to teda ilustrovať rozdielom medzi tým, čo je demokracia a čo je typické pre autoritatívne režimy. Demokracia totiž znamená zodpovednú vládu, občiansku kontrolu vykonávanej politiky, transparentnosť v politike či rovnocennú účasť na politickom dianí. A pre autoritatívne režimy je typické, že mocenské rozhodovanie nepotrebuje viesť debaty medzi skupinami zainteresovaných ľudí, nepotrebuje dosahovať zdieľaný súhlas. A tento parlament je naozaj toho svedkom, dôkazom a neviem čím všetkým. (Potlesk.)
P. Paška, predseda NR SR: (2007-11-27):
Pani ministerka, chcete sa vyjadriť? Nech sa páči.
Ondruš, Branislav, poslanec NR SR (2011-09-09):
Ďakujem pán, predsedajúci. No samozrejme, našťastie pán poslanec Matovič alebo pán poslanec Jurčík nemajú nejaký žiadny oficiálny papier na to, aby určovali, kto čomu rozumie, a samozrejme to oni najčastejšie opakujú. Ale aj teda len veľmi stručne zopakujem ako reakciu na tie vystúpenia kolegov z vládnej koalície, to, čo som povedal. Po prvé, k tej demagógii, tak zopakujem, ja som si zobral materiál, oficiálny materiál, ktorí napísali živnostníci, a podľa ich oficiálneho materiálu som uviedol sumy, z ktorých vychádza, že za jeden a pol roka vlády Ivety Radičovej sa zvýši daňové a odvodové zaťaženie živnostníka, ktorý ročne zarobí 10 000 eur, o takmer 50 percent. Opakujem, toto nie je prepočet, ktorý som si urobil ja, toto je prepočet samotných živnostníkov. Po druhé, nezatajil som efekty na čistú mzdu, jasne som ich ukázal v tej tabuľke. Lenže problém je v tom, že toto platí ako matematický prepočet podľa vzorca, ktorý je v zákone k 1. 1. 2012. A stojím si za tým, že keď budete porovnávať čisté príjmy týchto ľudí po mesiaci, po dvoch, po troch, tak zistíte, že v skutočnosti ich čisté príjmy klesajú. O tom vôbec nepochybujem. Po druhé, o klesajúcich príjmoch som hovoril v prípade dôchodcov, a tam som aj celkom jasne ukázal, prečo poklesnú dôchodky vypočítané podľa nového modelu . A takisto sa spomalí valorizácia, ak budú dôchodky valorizované podľa nového modelu. Skutočne žiadna výhrada voči tomuto – Na zdravie! (Reakcia na kýchnutie v pléne.) – zo strany vládnych poslancov nezaznela. A, pán kolega Jasaň, no, úprimne povedané, keby som ja bol poslanec vládnej koalície, ktorá predkladá takýto zákon, tiež by som tu od hanby radšej nesedel.
M. Sabolová, poslankyňa: (2009-02-06):
Čiže myslím si, že máte veľmi zlý pohľad na to, ak si myslíte, že poslanci, ktorí sú starostovia a primátori, sú takým veľkým prínosom pre Národnú radu. Nechcem hovoriť o viacerých, lebo majú možno jednu iniciatívu, niektorí majú tri iniciatívy, pretože navrhovali odvolať, zmeniť zákon pri Úrade pre dohľad nad zdravotnou starostlivosťou a tak ďalej, zmenu zákona o Košiciach – jedna iniciatíva. A myslím si, že to, čo som aj včera hovorila pri predchádzajúcom návrhu, KDH sa s týmto vysporiadalo už aj v minulosti. A ja si myslím, že nie je to na ujmu ani politickej strany, ani poslancom, ani legislatívnej činnosti, a myslím si, že tí starostovia, ktorí sú v obciach, primátori, ktorí sú tam s tými ľuďmi v dennodennom kontakte, si myslím, že majú oveľa lepší kredit ako tí, ktorých musia zastupovať ich zástupcovia, prípadne iní ľudia v tom meste alebo v obci. A moji predrečníci tu už úplne jasne povedali, že ste preukázali ten konflikt priamo v priamom prenose.
Figeľ, Ján, podpredseda NR SR (2013-09-13):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Ivete Liškovej.
Zelník, Štefan, poslanec NR SR (2017-11-29):
Vážený pán predsedajúci, vážené panie poslankyne, vážení poslanci, ako spravodajca výboru predkladám správu o výsledku prerokovania návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu koncepcie oddlženia zdravotníckych zariadení vo výboroch Národnej rady Slovenskej republiky (tlač 705a). Predseda Národnej rady Slovenskej republiky pridelil návrh na vyslovenie súhlasu s použitím štátnych finančných aktív výboru pre financie a rozpočet a výboru pre zdravotníctvo, ktorý zároveň určil ako gestorský výbor. Určené výbory prerokovali návrh na vyslovenie súhlasu s použitím finančných aktív na realizáciu koncepcie oddlženia zdravotníckych zariadení v stanovenej lehote. Výbory súhlasili s predloženým návrhom a odporučili Národnej rade Slovenskej republiky vysloviť súhlas s použitím štátnych finančných aktív na realizáciu koncepcie oddlženia zdravotníckych zariadení na úhradu záväzkov po lehote splatnosti do výšky 585 mil. eur. Výbor Národnej rady Slovenskej republiky pre zdravotníctvo ako gestorský výbor rokoval dňa 28. novembra 2017. Výbor na základe stanovísk výborov odporučil Národnej rade Slovenskej republiky vysloviť súhlas s použitím štátnych finančných aktív na realizáciu koncepcie oddlženia zdravotníckych zariadení na úhradu záväzkov po lehote splatnosti do výšky 585 mil. eur. Súčasťou spoločnej správy je návrh uznesenia Národnej rady Slovenskej republiky. Pán predseda, navrhujem, aby Národná rada hlasovala o tlači 705a dnes o sedemnástej hodine. Ďakujem, skončil som, pán predsedajúci, môžete otvoriť rozpravu.
Laššáková, Jana, podpredsedníčka NR SR (2013-05-23):
Nech sa páči, pán poslanec Švejna, máte slovo.
Blaha, Ľuboš, podpredseda NR SR (2024-01-11):
Pani poslankyňa Anežka Škopová.
Žiga, Peter, minister životného prostredia SR (2015-05-21):
Ďakujem pekne, pani predsedajúca. No škoda, že pán poslanec Beblavý; jaj, je tu, predsa len, lebo on tak niečo vychrstne, obviní ma, že klamem, a potom to urobí ako generálne. No, pán poslanec Beblavý, ja som sa stretol v júni v roku 2012 s pánom komisárom Hahnom a na základe tohto stretnutia nám bol podmienečne odblokovaný operačný program s odkladacími podmienkami s konečnou platnosťou od 28. septembra 2012. A po tom stretnutí mi pán komisár Hahn povedal, no tu nebol nikto pol roka z tohto ministerstva. Keby ste prišli, možnože by ste to odblokovali skôr. Takže len taká reakcia na vašu poznámku. A, pán poslanec Zajac, ste hovorili o tom; a viete, čo je zaujímavé? Vy jeden holý fakt dokážete interpretovať tak, ako sa vám to páči. Po komunálnych voľbách ste hovorili, že SMER nevyhral voľby. A teraz mi hovoríte, že SMER má väčšinu starostov, čiže má aj väčšinu v tých vodárenských spoločnostiach. Tak ja celkom tomu nerozumiem, že ako to je, pretože ste hovorili, že SMER nevyhral voľby, a teraz má väčšinu. Tak keby ste túto; teraz ste to hovorili. (Reakcia z pléna.) Tak ste to tak interpretovali tie voľby komunálne. Ale čo vám chcem povedať, v každom prípade vy asi vôbec nerozumiete spôsobu implementácie eurofondov. Pretože vy, keby ste tomu trošku aspoň rozumeli, pán poslanec Zajac, tak by ste vedeli, že ja ako riadiaci orgán, keď podpíšem zmluvu s nejakým prijímateľom, ja neorganizujem jeho verejné obstarávanie ani neorganizujem jeho implementáciu, ja kontrolujem len správnosť tej implementácie a môžem skontrolovať správnosť vykonania verejného obstarávania. To je maximálna kompetencia, ktorú ja mám. Čiže keď tu rozprávate o tom, že sme mali do toho vstúpiť a mali sme ich urýchliť alebo niečo podobné, tak to len deklarujete, že tomu vôbec nerozumiete.
Grendel, Gábor, podpredseda NR SR (2021-03-17):
Vyhlasujem teraz rozpravu za skončenú. Pán navrhovateľ, chcete zaujať stanovisko v záverečnom slove? Nie. Pán spravodajca? Takisto nie. Prerušujem rokovanie o tomto bode programu. Teraz malo pôvodne nasledovať rokovanie o bode 39 schváleného programu, ktorým je návrh poslancov Juraja Blanára, Roberta Fica, Vladimíra Faiča a Richarda Takáča na prijatie uznesenia Národnej rady Slovenskej republiky k prepracovaniu návrhu Plánu podpory, obnovy a odolnosti Slovenskej republiky (tlač 474). Vzhľadom na to, že gestorský výbor pre európske záležitosti o tomto návrhu ešte nerokoval, presúva sa tento bod na záver schôdze. Nasledujúcim bodom je druhé čítanie o návrhu poslancov Národnej rady Márie Šofranko, Petra Kremského a Richarda Vašečku na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona je uverejnený ako tlač 381, spoločná správa výborov má tlač 381a. Dávam slovo pani poslankyni Márii Šofranko, aby návrh zákona odôvodnila. [Rokovanie o návrhu poslancov Národnej rady Slovenskej republiky Márie Šofranko, Petra Kremského a Richarda Vašečku na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 381.]
Hlina, Alojz, poslanec NR SR (2024-09-13):
Predpokladám, že tam môžu byť nejaké problémy, ale nie som si celkom istý, že ako to rieši tento návrh zákona, to, čo spomínal kolega pán Janckulík, hej, že je nejaká dualita v tom, že ako vysokú kto pokutu dáva. Lebo to mám pocit, že tento návrh zákona nerieši. Tak viete, že ak toto bol problém, tak to malo riešiť. A keď to nerieši, tak... Čiže, dobre, ak je nejaký problém, postup by mal byť taký, ako spomínal aj kolega pán Dostál. Nie všetky, ale niektoré a obzvlášť keď je potrebné veľmi opatrne merať, by mali ísť nejakým pripomienkovým konaním, hej? Od toho slúžia, slúžia tie návrhy, ktoré proste predkladá vláda alebo ministerstvo prostredníctvom vlády, kde vlastne, áno, sa k tomu zodpovedne pristupuje a vyvažujú sa tie záujmy. Tuná sa to obišlo a znova sa to môže stať z toho to, že nakoniec sa budeme čudovať, že čo vlastne sme schválili, lebo, áno, asi naozaj zracionalizujeme tú činnosť tej dobrovoľnej stráže tým, že ju vlastne zlikvidujeme. Viete, vlastne tým, že vlastne nebude čo chrániť, tak vlastne to je tá najvyššia miera racionalizácie. To je tak racionálne, že vlastne ju ani netreba. Neviem, to je tak, možno by to stálo za nejakú hlbšiu úvahu, je piatok, možno pri poháriku, ale, lebo snažím sa vstúpiť do takej snsáckej duše, čo teda sa tým myslelo, hej, že ako to zracionalizovať. Takže áno, vyzerá, že tam je veľa nedostatkov a rozprávame o niečom, čo sa nevie brániť. Viete, my o tej prírode veľa, tá, chúďa, ten strom sa nevie brániť, tie kroviny sa nevedia brániť, my všetci ich chceme chrániť, ale nakoniec to vyzerá bledo, hej? Keď sa pozriete, jak vyzerá tá krajina, čo sme tu nagazdovali s ňou po tých rokoch, tak to vyzerá... (Prerušenie vystúpenia časomerom.)
Fecko, Martin, poslanec NR SR (2014-04-02):
Ďakujem pekne. Pán kolega, myslím, že tvoje slová povedali to, čo som chcel aj ja povedať. A pýtam sa, prečo ešte obec doteraz nebola účastníkom konania? Myslím, že nie je veľa obcí na Slovensku, ktoré by mali takýto problém, že by až takúto nejakú dopravu mali vodnú v svojom katastrálnom území a myslím si, že obec by mala byť tým prvým účastníkom, čo sa v jej území robí. A to je jedno, či má tam vodnú nejakú cestu, alebo nemá, pretože je to o samospráve a bude taká, akú si ju tá obec pustí alebo nepustí do svojho katastrálneho územia. Ďakujem pekne.
Jurinová, Erika, podpredsedníčka NR SR (2012-09-25):
Pán poslanec Bublavý.
M. Hort, podpredseda NR SR: (2008-10-22):
S faktickými poznámkami na vystúpenie pána poslanca Pada sa neprihlásil nikto. Pán poslanec bol jediný, ktorý sa prihlásil do rozpravy ústne. Vzhľadom na skutočnosť, že nevidím, že by chcel pán minister alebo pán spravodajca reagovať na rozpravu, uzatváram rozpravu. Vyhlasujem rozpravu za skončenú. A teraz sa pýtam, či chcete nie v rozprave, ale v záverečnom slove vystúpiť, pán minister. Nech sa páči, pán minister.
Šimečka, Michal, podpredseda NR SR (2024-04-16):
Ďakujem. Nikto iný sa do rozpravy neprihlásil písomne, tak sa pýtam, či sa niekto chce prihlásiť do rozpravy ústne. Uzatváram možnosť prihlásiť sa do rozpravy ústne. Prihlásili sa štyria poslanci. Ako prvý vystúpi pán poslanec Viskupič. Prosím, máte slovo.
Krátky, Rastislav, poslanec NR SR (2024-01-17):
Ďakujem za slovo. Ja by som chcel v súvislosti aj s týmto príspevkom, ktorý odznel, upriamiť pozornosť poslancov na § 68 bod 5 rokovacieho poriadku, ja vám ho prečítam, píše sa tam: „Ak podaniu návrhu zákona predchádza verejná diskusia, navrhovateľ zákona predloží jej zhodnotenie.“ No nemohol navrhovateľ predložiť žiadne zhodnotenie diskusie, ktorá by predchádzala tomuto návrhu zákona, keďže prišla expresne rýchlo a v podstate teraz je čas na to, aby tá verejná diskusia bežala popri tom, ako rokujeme o skrátenom legislatívnom konaní, a už tu bolo niekoľkokrát, a tak ako aj zaznelo v príspevku, zmienených... zmienený význam medzirezortného pripomienkového konania alebo tých štandardných procesov, ktorými legislatívny návrh putuje, kým skončí na stole poslancov v Národnej rade, ktorí o ňom potom v podstate vo finále rokujú. Pri vašom vystúpení bol v pléne za navrhovateľ prítomný pán Kamenický, ktorý iste má úplne inú starosť, ako sledovať tú verejnú diskusiu, a prípadne vystúpiť ešte aspoň dodatočne a zhodnotiť tu, jemu ako taký pomyselne Damoklov meč momentálne visí nad hlavou v procedúre nadmerného dlhu, myslím, že dostal po prstoch od Európskej komisie. A je to ďalšia, ďalšia vizitka toho, keď sa aj taký významný zákon ako rozpočet, ho prijíma zrýchlene, rokuje sa o ňom počas noci a podobne, takže bolo by načase skončiť s takýmito procesmi a vrátiť sa k štandardnému rokovaciemu času a k štandardným dôvodom na skrátené legislatívne konanie.
Kočiš, Eduard, poslanec NR SR (2023-03-16):
Nič sa nestalo, pán predsedajúci. Pani kolegyňa, ja naozaj súhlasím s tým, čo rozprávate aj vo svojej rozprave, aj v tomto dodatku v rámci faktickej poznámky. Ja len stále rozprávam to, že tieto dve nádoby sú naozaj prepojené so vzdelávaním. Pretože keď si tak hlbšie troška pospomínam do dávnejšej minulosti, tak medzi rokmi ´95 až 2000 ešte stále dobre fungoval taký inštitút doplnkového vzdelávania, to bolo dvojročné pomaturitné štúdium, a vykonával sa tam vlastne taký odbor, volalo sa to že sociálnoprávna nadstavba. Čiže toto bolo veľmi dobré štúdium pre absolventov plného stredného štúdia, ktorí mali záujem o nejakú sociálnu prácu alebo nejaké základné právne vedomosti. Potom sa to nahradilo plnohodnotným štúdiom sociálnej práce alebo terénnej sociálnej práce, alebo komunitnej sociálnej práce, alebo ešte troška fungoval odbor sociálna práca zameraná výlučne na rómske spoločenstvo. Potom sa to skĺbilo len do samotnej sociálnej práce. Čo tým chcem povedať? Chcem tým povedať to, že ak niekto vykonáva sociálnu prácu či už na úrade práce, na obvodnom úrade, na okresnom úrade, na mestskom úrade, na obecnom úrade, mal by tú sociálnu prácu podľa možností buď študovať, ak na to má, ak na to nemá, vzdelávať sa nejakým spôsobom po svojej vlastnej línii. Ale nerobme zo štúdia sociálnej práce nejaký výťah buď na lepšiu platovú pozíciu alebo na nejakú funkciu, kde sa človek zabetónuje. Naozaj v západnom svete, keď už budeme sa takto na to pozerať, tak je, ak niekto povie, že sociálny pracovník, tak to je značne vysoký honor, značne vysoký štandard zamestnania. Na Slovensku, v strednej Európe to tak nie je a bojím sa, že ešte dlhé desiatky rokov nebude. Pretože stále sa na túto pozíciu alebo na pracovné zaradenie pozerá veľmi negatívne alebo s takým opovrhnutím. Čiže ak skĺbime patričné vzdelávanie, výkon funkcie, dáme sociálnemu pracovníkovi, nech vykonáva akúkoľvek prácu, patričný štatút, honor, tí ľudia nám garantovane odchádzať nebudú.
Grendel, Gábor, podpredseda NR SR (2022-09-22):
Vyhlasujem rozpravu za skončenú. Chce ešte k rozprave zaujať stanovisko pán minister záverečným slovom? Nie. Pán spravodajca takisto nie. Prerušujem rokovanie o tomto bode programu. Chcem vás ešte, kolegovia, informovať, že teraz budeme v rokovaní pokračovať ďalším návrhom vlády na skrátené legislatívne konanie. Potom vyhlásim desaťminútovú prestávku, po ktorej budeme hlasovať o týchto dvoch skrátených legislatívnych konaniach. Takže teraz pokračujeme návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh vlády má tlač 1199. Prosím pána ministra zdravotníctva Slovenskej republiky Vladimíra Lengvarského, aby návrh vlády odôvodnil.
Žitňanská. Jana, poslankyňa NR SR (2022-03-16):
Ďakujem veľmi pekne, pán predseda. Vážené kolegyne, kolegovia, spoločná správa obsahuje jeden pozmeňujúci návrh. V rozprave boli podané dva pozmeňujúce návrhy. Nakoľko boli včera v rozprave podané tieto dva pozmeňujúce návrhy, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Sulík, Richard, predseda NR SR (2011-07-06):
Ďakujem. Prosím spoločného spravodajcu z ústavnoprávnemu výboru poslanca Ondreja Dostála, aby informoval Národnú radu o výsledku prerokovania správy vo výboroch. Nech sa páči.
Ľupták, Pavel, poslanec NR SR (2023-12-05):
Pán predsedajúci, boli podané v rozprave tri návrhy uznesenia. Dva návrhy predniesol pán poslanec Erik Kaliňák a z nich prvý následne stiahol. Pán predsedajúci, dajte, prosím, hlasovať najskôr o pôvodnom návrhu uznesenia, ktoré je uvedené v parlamentnej tlači číslo 92.
Pročko, Jozef, poslanec NR SR (2023-12-13):
Ďakujem. Ako tu už zaznelo v tomto pléne aj od poslancov Progresívneho Slovenska, Richard, nie vždy s tebou súhlasím, nie vždy máme rovnaké názory, ale teraz si to povedal trefne, Richard. Zvyšujú nám dane a naozaj ja si myslím, že na bilbordoch bude Fico ako Jánošík a bude tam mať heslo dajte nám dane, viete, čo vám dáme za ne. To bude podľa mňa taký veľký bilbord. Ale pre laikov musím povedať, že naozaj ten, kto nečítal ten zákon, tak je úplne uchvátený, pretože napríklad v rámci rozprav... teda v rámci, na teba reagujem, § 46b hovorí: „Minimálna daň právnickej osoby. Minimálnou daňou právnickej osoby je daň po odpočítaní úľav na dani podľa § 30a alebo § 30b alebo § 52 ods. 3 a 4 po zápočte dane zaplatenej v zahraničí podľa § 45, ktorú platí daňovník za každé zdaňovacie obdobie, za ktoré daňová povinnosť vypočítaná v daňovom priznaní je nižšia ako výška minimálnej dane ustanovenej pre jednotlivého daňovníka podľa ods. 2 alebo daňovník, ktorý vykázal daňovú stratu.“ A teraz: Minimálny, daň „Minimálnu daň platí daňovník po a) neprerušujúci sumu 50-tisíc eur 340 eur, prevyšujúcu sumu 50-tisíc eur 960 eur, prevyšujúcu sumu 250-tisíc eur 1 920 eur a prevyšujúcu sumu 500-tisíc eur, a to vo výške 3 840 eur.“ Ja by som doporučil Slovákom, aby si tento paškvil prečítali, tento zákon, keď majú o tom záujem, a zistia, ako ich Fico Jánošík ide okradnúť.
Laššáková, Jana, podpredsedníčka NR SR (2014-09-24):
Na vystúpenie pána poslanca s faktickými pripomienkami sa hlási dvanásť pánov poslancov, posledný s faktickou je pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec Hraško.
Laššáková, Jana, podpredsedníčka NR SR (2013-02-07):
Pán podpredseda vlády, chcete k tomu niečo dodať? Nie, ďakujem vám. Alebo? Nech sa páči.
Bagačka, Michal, poslanec NR SR (2014-10-15):
Ďakujem za slovo. Vážený pán predseda, v rozprave vystúpila jedna pani poslankyňa, nebol podaný žiadny pozmeňujúci, doplňujúci návrh. Pristúpime teraz k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 4 spoločne s odporúčaním gestorského výboru schváliť.
Petráš, Vladislav, poslanec NR SR (2013-12-03):
Pani predsedajúca, keďže návrh prerokúvame v skrátenom legislatívnom konaní, sme v treťom čítaní , prosím, otvorte rozpravu.
Mičovský, Ján, poslanec NR SR (2013-06-18):
Ďakujem pekne, vážený pán podpredseda Národnej rady. Pán poslanec Poliačik, hovorili ste o symbole a ja mám symboly rád. Dovolím si doplniť do tvojho symbolu takú päťstupňovú pyramídu a nájdeme tam aj isté prepojenie. Ten základný stupeň, to je demokracia. A ja chcem povedať, že nebojím sa, že by aj po dnešnom dni tento základný stupeň sa nám potopil kdesi pod hladinou. Priznajme našim kolegom zo SMER-u, že zrejme to nebude úplne nedemokratické, keď si zvolia svojho generálneho prokurátora. Avšak na tom ďalšom stupienku nachádzam etiku politickej reprezentácie, a tá sa dnes dostane do agónie. Na treťom stupni by som si dovolil porovnať tie dve hlavné postavy tohto smutného príbehu, čo ich spája. Spoločné začiatočné písmená, áno, možno aj ľudská, aj odborná kvalita, ale rozdiel je tu v pozadí, ktorý sem prináša do tohto zaujímavého dramatu. Jeden síce prichádza zo zbabranej, ale právne čistej voľby, druhý má pozadie právne neisté. Nuž, na štvrtom stupni nachádzam vetu z rímskeho práva, že v prípade pochybností v prospech obvineného, dovolím si to pretransformovať, v prípade pochybností v tomto prípade v prospech človeka, ktorého pozadie právne je zbabrané, ale čisté. A na tom vrchole party nájdeme prepojenie spoločné. Tam vidím aj ja tú chobotnicu, ktorá má v jednom chápadle nástenku, v druhom daňové riaditeľstvo, v treťom nejaké podobné hlasy. A vieme, že tých chobotov je ohromne veľa, a bojím sa, že to je symbol, ktorý je a naše dve vystúpenia smutne spája. Ďakujem.
Krnáč, Kamil, poslanec NR SR (2011-05-19):
Ďakujem. Pán poslanec, zamysleli ste sa už niekedy nad tým, prečo tie najslabšie skupiny sú naozaj najslabšie, kto ich také vyrobil? Totiž pokiaľ by ste aktívne napr. aj vy s nimi pracovali, tak dneska by sme neboli pred tým problémom, že tieto skupiny si riešia svoju finančnú situáciu zväčšovaním svojich rodín. Tu nejde vôbec o šetrenie peňazí štátu, tu ide o určitú výchovu, výchovu k zodpovednosti. Ak niekto vie, že za ďalšie a ďalšie a ďalšie dieťa dostane nové a nové peniaze, a oni sami sa tak vyjadrujú, to nie je môj výmysel, tak potom niekde sa stala chyba, ak si takýmto spôsobom riešia svoje sociálne pomery. Ďakujem.
Lackovič, Marek, poslanec NR SR (2023-11-16):
Ďakujem veľmi pekne. Ďakujem ti, pani kolegyňa, že si sa dotkla aj veľmi dôležitej železničnej dopravy. Ja by som však upozornil na jednu podstatnú vec, ktorá v PVV-čku chýba, a to je v podstate konkretizácia, že ktorým úsekom sa vôbec je vôľa venovať, pretože jediný slovenský úsek je tam spomenutý Žilina – Košice a aj to len v tom smere, že by na ňom mali jazdiť vlaky rýchlosťou až astronomických 160 km/h. A druhá vec v tomto smere je tá, že my sme v podstate prenajali trať za 112 miliónov eur na deväť rokov súkromnému prepravcovi na trati Bratislava – Komárno, trati, ktorá obsluhuje viac ako 4 milióny cestujúcich ročne spolu, a vôbec sa nezmieňujeme v PVV-čku o tom, že táto trať potrebuje zdvojkoľajnenie, pretože to je kľúčové k tomu, aby sme vôbec túto verejnosť obslúžiť dokázali. Ďakujem veľmi pekne.
J. Berényi, poslanec: (2008-03-26):
Tento bod navrhujem prerokovať na záver 20. schôdze Národnej rady Slovenskej republiky, teda ako posledný bod aj s cieľom prijatia uznesenia k danému problému, podobne ako tak pravdepodobne uskutoční aj Poslanecké snemovňa Českej republiky v týchto dňoch. V rámci tohto uznesenia by sme mohli vytvoriť konsenzuálny názor parlamentných strán Slovenska ohľadom konfliktu v Tibete, ale aj o účasti slovenských politikov na podujatiach Olympijských hier v Číne. Ďakujem.
Blanár, Juraj, podpredseda NR SR (2021-06-16):
Ďalšia v rozprave vystúpi pani poslankyňa Anna Andrejuvová, ktorej udeľujem slovo, nech sa páči.
Glváč, Martin, podpredseda NR SR (2016-06-14):
Nech sa páči, pán minister. Nech sa páči, ešte, pán minister, chvíľočku strpenia, procedurálny návrh. Pán poslanec Gál, nech sa páči.
Pellegrini, Peter, predseda NR SR (2015-05-13):
Pán poslanec Radošovský.
Blaha, Ľuboš, podpredseda NR SR (2024-01-24):
Na vaše vystúpenie, pán poslanec, evidujem 16 faktických poznámok. Ako prvý sa prihlásil pán poslanec Marek Lackovič. Nech sa páči.
Laššáková, Jana, podpredsedníčka NR SR (2014-10-28):
Na vystúpenie pána poslanca s faktickými poznámkami sa hlásia pani poslankyňa Šípošová, Galko, Jasaň, Nachtmannová, Hlina. Končím možnosť prihlásiť sa s faktickými poznámkami. Nech sa páči, pani poslankyňa Šípošová.
J. Kužma, poslanec: (2001-10-25):
Tiež si myslím, že obdobie 70. rokov, keď skončila výstavba vlast-ne jadrových elektrární, alebo ilúzia, že v každom kraji postavíme jadro-vú elektráreň, skončilo aj to, že okresné a krajské štáby CO sa začali vôbec zaoberať ukrývaním obyvateľstva a doteraz v mestách máme len kryty pre obyvateľstvo, ktoré treba využiť v prípade katastrofy len v štú-diách alebo v smerných územných plánoch. A nie sú vôbec realizované. Tu chcem povedať a upriamiť náš pohľad hlavne na Švajčiarsko, kde o ukrývaní obyvateľstva a svoju ochranu sa vzorovo stará nepretržite 50 rokov, aj keď samo viac ako 200 rokov vojnu neviedlo. Ďakujem. M. Andel, podpredseda NR SR: Ďakujem. Ďalej v rozprave vystúpi pán poslanec Paška, pripraví sa pán poslanec Gajdoš.
Glváč, Martin, podpredseda NR SR (2017-09-13):
Pán poslanec Budaj.
Jarjabek, Dušan, poslanec NR SR (2015-09-17):
Ďakujem za slovo, pani predsedajúca. Dámy a páni, zaujímavé je v nadväznosti na to, čo hovoril pán podpredseda Číž, ako pravda v tomto parlamente neskutočným spôsobom zlacnela. Dnes si tu ktorýkoľvek poslanec z opozície, ktorý bol v exekutíve, ktorý bol za všeličo zodpovedný, dokonca ašpiroval na najvyššie funkcie v SDKÚ, mám na mysli pani Žitňanskú, ktokoľvek povie čokoľvek. Absolútne pravda zlacnela. Nikoho to nezaujíma. Pre istotu teraz pani Žitňanská s pánom Beblavým odišli, samozrejme, preč. Ešte dobre, že tu zostal pán poslanec Zajac, aby mohol nejakým spôsobom reagovať. Ale veď to je absolútne zneužívanie informácií. Vy naozaj poviete čokoľvek a kdekoľvek? Veď overte si isté veci, veď toto je materiál, ktorý by pán Beblavý mal určite poznať, má k nemu veľmi blízko a možno sa o ňom aj rodinne rozprávali. Veď naozaj si to treba len prečítať a máte tu jasné dôkazy o tom, o čom hovoril pán poslanec Číž. No tak, pre boha živého, už nezneužívajme tento parlament len preto, že sa blížia akési voľby. Ďakujem za pozornosť.
Bugár, Béla, podpredseda NR SR (2011-11-29):
Ďakujem, pán minister. Teraz dávam slovo členke z výboru pre financie a rozpočet poslankyne poslankyni Zuzane Aštaryovej, aby informovala Národnú radu. Nech sa páči.
Somogyi, Szilárd, poslanec NR SR (2010-10-20):
Ďakujem. A takisto sa čudujem, že za 20 rokov sa nenapísala poriadna učebnica dejepisu či občianskej náuky, ktorá by ozrejmila základné, opakujem, základné fakty, odkiaľ sa vzali Maďari na Slovensku, koľko ich je, kam chodia, do akých škôl, a akým jazykom rozprávajú doma. Za toto už sú vyrubené pokuty vo forme osočovania z jednej a z druhej strany, nenávisti a najmä podozrení. Snívam po maďarsky, avšak nesnívam o Maďarsku. Preto je mi dôležité, aby som sa na Slovensku cítil ako doma. A preto sa čudujem, keď viacerí z vás ma skúšajú presvedčiť o tom, že teraz platná podoba jazykového zákona nezasahuje do môjho osobného života, pričom zmätené poštárky nevedia, či na mňa môžu naďalej hovoriť po maďarsky a či táto konverzácia sa nepovažuje za špeciálnu formu úradného styku. Neteší ma, keď kolísajúce právne vedomie niektorých ľudí ich vedie k zvýšenej miere opatrnosti, veď väčšina z nás si ešte pamätá časy bývalej éry, keď kvôli kľudu a pokoju autocenzúra vlastných slov zakázala aj to, čo zakázané nebolo. Teória práva nám hovorí, že poriadny zákon musí obsahovať sankcie. Toto je jediný argument, ktorý odôvodňuje to, že pokuty musia ostať aj v najnovšej novele zákona o štátnom jazyku. Prax však ukázala, že táto zákonná norma mohla roky existovať aj bez pokút, ba naviac, zástancovia tohto zákona hrdo hlásia, že doteraz ani jedna nebola vyrubená. De facto pokuty nie sú potrebné. Zrejme sa však považujú za určitú poistku typu keby niečo a človek nikdy nevie. Zrejme spoločenský mier nestojí a nepadá na jazykovom zákone a na imaginárnych pokutách, ktorých existencia sa stala len otázkou gesta. Všetci však vieme, že maďarská menšina v posledných voľbách už preukázala skutočné gesto, čo chce a čo nechce a akým smerom sa chce vydať. Verím, že ako sa do hory volá, tak sa aj z hory ozýva. Ďakujem za vašu pozornosť. (Potlesk.)
Pellegrini, Peter, predseda NR SR (2016-02-11):
Ďakujem pekne za informáciu. Vážené kolegyne, kolegovia, dovoľte mi ešte pár slov povedať. Chcem poďakovať za spoluprácu tým, ktorí nekandidujú v nasledujúcich parlamentných voľbách, chcem im zaželať veľa šťastia v ich ďalšom pracovnom aj osobnom živote a vám, ktorí sa zúčastníte volebného boja, želám veľa zdaru, aby ste uspeli. Zároveň chcem poďakovať za štvorročnú prácu všetkým zamestnancom a pracovníkom Kancelárie Národnej rady Slovenskej republiky, ktorí prejavili počas štyroch rokov vysokú profesionalitu a zabezpečovali bezproblémový chod Národnej rady Slovenskej republiky. Želám vám ešte raz všetko dobré a prosím, aby ste povstali, zaznie hymna Slovenskej republiky. (Štátna hymna Slovenskej republiky.) Ďakujem pekne. Ďakujem vám za účasť a vyhlasujem 61. schôdzu Národnej rady za skončenú. (Rokovanie 61. schôdze NR SR sa skončilo o 02.33 hodine.)
Bugár, Béla, podpredseda NR SR (2019-09-17):
Takže, vážené panie poslankyne, vážení páni poslanci, budeme pokračovať v rokovaní, a to druhým čítaním o návrhu skupiny poslancov na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a zmene a doplnení niektorých zákonov, napríklad zákona č. 177/2018 Z. z., tlač 1480. Pani poslankyňa Bašistová, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. 177/2018 Z. z. , tlač 1480.)
Grendel, Gábor, podpredseda NR SR (2021-05-06):
Pán poslanec, máte doplňujúcu otázku? Áno, nech sa páči. Poprosím vás ešte, pán minister.
Hrušovský, Pavol, podpredseda NR SR (2010-08-10):
Pán predseda, chcel by som, pán poslanec Paška, chcel by som vás poprosiť, ak ste aj vy niekoľkokrát spomínali vo svojom vystúpení novú politickú kultúru, aby sme každý začali sám od seba a vy prvý preto, lebo nebol dôvod na to, aby ste vystúpili. Nepredložili ste žiadny návrh... (Reakcie z pléna.) ... a nie je dôvod, aby som dal opakovane hlasovať o návrhu. Pani predsedníčka vlády, chcete sa vyjadriť k rozprave? Nech sa páči.
Kollár, Boris, predseda NR SR (2022-10-18):
Pani poslankyňa Bittó Cigániková, nech sa páči, máte slovo.
Laurenčík, Milan, podpredseda NR SR (2021-05-28):
Ďalšiu faktickú poznámku má pán poslanec Miroslav Suja, nech sa páči.
Štefanec, Ivan, poslanec NR SR (2013-03-14):
Ďakujem pekne, pani predsedajúca. Ďakujem pánovi ministrovi za odpoveď. Mám iný názor na zhoršovanie pracovného práva na Slovensku, ako prezentoval pán minister, čo sa týka nielen Zákonníka práce, ale aj tohto zákona o kolektívnom vyjednávaní. Pán minister, podobne ste argumentovali už aj pri predložení novely o Zákonníku práce. Vieme, ako to dopadlo. Dnes máme nezamestnanosť 14,8 % a pamätáme si, že už za prvej vlády Roberta Fica podobný zákon ste presadili. Vieme takisto, aký to malo vývoj, že ten vývoj na trhu práce bol veľmi, veľmi negatívny a vláda Ivety Radičovej tento zákon zrušila. Považujem takýto návrh zákona o kolektívnom vyjednávaní za veľmi škodlivý, ktorý opäť len zhorší situáciu na slovenskom trhu práce. A dokonca si myslím, že tak ako ten prvý návrh zákona bol protiústavný, že aj takéto úmysly môžu hraničiť s protiústavnosťou, uvidíme, v akej forme ho predložíte. Zatiaľ len vieme, že tí, ktorých sa to týka, ostro protestujú, sú to teda tvorcovia pracovných miest. A myslím si, že tento zákon už vo svojej ideovej podobe nie je dobre pripravený, pretože diskriminuje tých, ktorí tvoria pracovné miesta. Pán minister, ťažko môžete niekomu prikazovať, keď nie je organizovaný v nejakom združení, aké má mať podmienky. Podľa môjho názoru je to zásah do slobody podnikania. Keď ste teraz argumentovali, že sa to netýka viac ako 82 % zamestnávateľov, resp. firiem, ktoré sú menšie, pod 20 ľudí, tak moja otázka je, prečo to potom robíte, prečo diskriminujete tých, ktorí majú od 21 zamestnancov viac. Ďakujem.
Paška, Pavol, predseda NR SR (2013-09-24):
Pán poslanec Kaník.
Šeliga, Juraj, podpredseda NR SR (2020-04-02):
Pán poslanec Vetrák.
Jurinová, Erika, podpredsedníčka NR SR (2015-09-16):
Pán poslanec Kadúc.
Lipšic, Daniel, poslanec NR SR (2015-12-08):
Ešte k pánovi poslancovi, teraz vás chváliť ešte môžme, jednu faktickú. Ale ja som inak zo srandy myslel, že príde pán minister Draxler, zo srandy som to myslel, ale už je tu, vitajte, ideme práve k vašej téme hovoriť. Pán minister, to je škandál. Ja budem za chvíľku vystupovať, určite tu bude minister školstva reagovať, určite, držím vám palce. Ja len pár poznámok. Po prvé. Bodaj by z akejkoľvek vlády zvládla polícia Devínsku Novú Ves, ako zvládla vtedy v lete 2010. Želám to každej vláde a celému Slovensku. Ale bolo to ale aj so šťastím, to som hovoril opakovane, že hliadka poriadkovej polície bola na mieste činu hneď a toho páchateľa zadržala v tom, aby išiel na miesta, kde bol väčší počet ľudí. Ale to je práve o tom, že čo je kľúčové. Podľa mňa nie je zvyšovanie počtu policajtov, ale výrazný výcvik jednotiek poriadkovej polície, aby sa nebáli zasiahnuť na mieste, lebo oni tam budú prví. Dokonca ja by som nenavyšoval ÚOÚ-čko. To tam nevidím na to dôvod, sa priznám. Ale výcvik poriadkovej polície. Pár poznámok ešte k tomu. Po prvé. Neviem, možnože nemáte s odposluchmi problémy, ale vaša finančná polícia vynáša finančným skupinám informácie. Viete o tom. Mrzí ma to. Druhá vec. Vy ste tiež politizovali aj odposluchy. Ja si pamätám, keď jeden trestne stíhaný poslanec opozície, váš bývalý kolega vo vláde, tuná vykrikoval, že polícia odpočúva štyridsať poslancov. K tomu ste sa pridali aj vy, aj líder opozície, aj pán Číž atď. A potom z toho, viete, čo bolo. Absolútny bublifuk. Tretia vec. Hasiči. Ja by som nikdy nedehonestoval nikoho prácu, ale teraz sa skúste opýtať hasičov, že aká je situácia medzi hasičmi, keď nemajú na staniciach toaletný papier, lebo sa centrálne obstaráva, a majú zásoby injekčných striekačiek ako zdravotní záchranári, ktoré nepoužívajú. Viem, že chodíte medzi hasičov aj medzi policajtov, skúste sa ich opýtať, aká je dnes situácia, lebo sa obávam, že už sa výrazne zhoršuje. A nehovorím to s radosťou vôbec.
T. Cabaj, podpredseda NR SR: (2009-06-03):
Slovo má Jaroslav Paška. Pripraví sa Dušan Jarjabek.
Hrnčiar, Andrej, podpredseda NR SR (2017-05-09):
Chce zaujať stanovisko spravodajca? Nie je tomu tak, prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov znení neskorších predpisov . Vládny návrh zákona je uverejnený ako tlač 513, návrh na jeho pridelenie na prerokovanie výborom je v rozhodnutí č. 534. Prosím ministra hospodárstva Slovenskej republiky Petra Žigu, aby vládny návrh zákona uviedol.
Hrnčiar, Andrej, podpredseda NR SR (2018-02-07):
Pán poslanec Poliačik.
B. Bugár, podpredseda NR SR: (2003-10-22):
(Hlasovanie.) Prítomných 134 poslancov, za návrh hlasovalo 114, proti 7, zdržalo sa 12 poslancov, nehlasoval 1. Konštatujem, že Národná rada navrhnuté uznesenie schválila. Teraz budeme hlasovať o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 392). Pán poslanec Bastrnák, nech sa páči, môžete uvádzať hlasovanie.
Bugár, Béla, doterajší podpredseda NR SR (2012-04-04):
Tibor Lebocký.
Fitz, Peter, poslanec NR SR (2015-09-23):
Áno.
Laššáková, Jana, podpredsedníčka NR SR (2012-08-09):
Ďakujem pekne, pán minister. V poradí siedmu otázku položil pán poslanec Osuský. Je určená ministrovi školstva, vedy, výskumu a športu Slovenskej republiky Dušanovi Čaplovičovi, ktorého zastupuje pán minister Maďarič. A otázka znie: „Zvažujete zvýšenie podielu zahraničných členov v Akreditačnej komisii pre vysoké školstvo podľa fínskeho vzoru?“ Nech sa páči.
Vaľová, Jana, poslankyňa NR SR (2021-06-30):
Ďakujem veľmi pekne. Pán predseda Fico povedal, že sa kriminalizuje opozícia. Ja tvrdím, že SMER sa kriminalizoval už v komunálnych voľbách, a to preto, aby ste si tam vlastne dosadili svojich nominantov. A poviem príklad. Poviem test Fico, Vaľová, možná test Makó. Keď v Humennom Transparency International napadlo stavbu strechy zimného štadióna za 480-tisíc, stalo sa to, že miestny podnikateľ nebol zapísaný v zozname poskytovateľov služieb pre verejný sektor za 480-tisíc, tak ÚVO naparilo Humennému pokutu a, samozrejme, tvrdilo, že tento, tento, tento... (Rečníčka, otočiac sa dozadu, žiada o nevyrušovanie.) Môžem poprosiť? A napokon potvrdilo (zaznenie gongu), že tento, ten človek alebo táto firma, ktorá robila túto zákazku, mala byť vyradená z verejného obstarávania. Čo sa stalo firme LAMA? Firma LAMA urobila to isté, ale dostala zákazku za 10 mil. Takisto ako firma v Humennom sa zapísala do registra poskytovateľov a čo sa stalo? Všetko je v poriadku! Čiže test Vaľová, keď bola primátorka Vaľová a pán Beblavý to udal cez Transparency, vtedy to bolo v poriadku, že nemohol sa zapísať do registra miestny podnikateľ z eseročky, ale firma LAMA sa môže zapísať a na tlačovke sa dopočujem, ako vehementne redaktorky obhajujú – a čo? Však on sa tam potom zapísal, všetko je v poriadku! Ako je možné, vážení? Veď ten zákon sme tu schvaľovali. Veď zákon sa nezmenil! Ale viete, ako je to možné? Zmenila sa vláda. Teraz je všetko možné. To, čo kedysi v zákone nebolo možné, za čo sme dostávali pokuty, za čo boli vyradzovaní ľudia, teda zo zákaziek, dneska firma LAMA za 10 mil. je úplne v pohode, je to v poriadku, zapísala sa, aj keď to zákon nedovoľuje. Lebo ja som to prežila takéto. Zákon nedovoľuje sa zapísať do registra obstarávateľov, ale zmenila sa vláda.
Číž, Miroslav, podpredseda NR SR (2015-04-15):
Pán poslanec Novotný.
Grendel, Gábor, podpredseda NR SR (2021-06-22):
Prezentujme sa a hlasujme o skrátení lehoty. (Hlasovanie.) Prítomných 122 poslancov, za 88, proti 9, zdržalo sa 21, nehlasovali 4. Konštatujem, že sme lehoty skrátili.
Hrnčiar, Andrej, podpredseda NR SR (2018-09-13):
Dve faktické poznámky. Nech sa páči, pani poslankyňa Shahzad.
Jurinová, Erika, podpredsedníčka NR SR (2014-06-27):
Ďakujem pekne. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Žitňanská, Jana, poslankyňa NR SR (2021-10-26):
Ďakujem veľmi pekne, pán predseda. V mene troch poslaneckých klubov SaS, OĽANO a SME RODINA týmto dávam podľa § 24 ods. 5 rokovacieho poriadku návrh, aby sa Národná rada uzniesla, že bod 74 návrh skupiny poslankýň Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, tlač 658, sa presúva na najbližšiu riadnu schôdzu s predpokladaným začiatkom 23. novembra 2021. Ďakujem pekne.
Grendel, Gábor, podpredseda NR SR (2020-09-22):
Pani poslankyňa Sulanová.
Suja, Miroslav, poslanec NR SR (2023-02-17):
Ďakujem za slovo, pán predsedajúci. Ja ďakujem predrečníkovi za jeho vystúpenie aj zhrnutie vo veľa veciach, súhlasím, v niektorých sa možno nezhodneme, ale to je normálne, bežné. Môj osobný názor je, sedem rokov sa tu hovorí o zákone o poľovníctve, za tri roky ste ho nepredložili, tak ako ste nepredložili zákon o verejnej správe a podobne, o hmotnej zodpovednosti, to bol len taký paškvil a teraz tu máme ďalší paškvil, ktorý sa venuje tejto téme. Ja si myslím, že to je tak dôležitá téma, ktorá sa dotkne všetkých tých obyvateľov na vidieku a, samozrejme, aj ľudí žijúcich v meste, lebo na ten vidiek väčšina z nich chodí alebo má tam nejaké korene, že keď to vydržalo sedem rokov, tak nemá problém tento zákon ešte pár mesiacov počkať. Ja si myslím, že nie. Možno fakt ako si povedal, že príde vládny návrh zákona, aj keď ja pri tejto vláde sa bojím každej veci, s čím príde a že budú všetky tie pripomienky, ktoré tam boli a hlavne tie zásadné, lebo tých, ako som povedal, bolo niekoľko stoviek a strašné veľké množstvo je ich nevyriešených, že bude na ne prihliadnuté a nebudú ignorované. Ďalšia mi tu vec chýba, je tá komunikácia s ľuďmi, ktorých sa to priamo dotýka, o nás, bez nás. Viete, vy ste tu spomínali komoru, v mojom slove nezaznelo ani raz komora. Ja hovorím o tom, čo ten zákon váš predkladáte, že čo prináša, a podľa môjho názoru, ak vy raz zvýšite tie pokuty, alebo že budú zodpovedné za škody zverou tí poľovníci, a ak organizácia nebude mať peniaze, tak to to bude vymáhať od tých členov. Potom neviem, ako chceme to poľovníctvo pozdvihnúť, tam už môžu to platiť fakt len tí oligarchovia, tí jednoduchí poľovníci ľudoví nebudú.
Pellegrini, Peter, podpredseda NR SR (2020-05-13):
Pán poslanec Filip Kuffa.
Kazda, Radovan, poslanec NR SR (2022-03-18):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Sulík, Richard, predseda NR SR (2011-07-01):
Nenechajte sa klamať tým červeným časom.